แฟนผมฉีดยาคุมกำเนิดเเบบ3เดือนฉีดวันที่9ก.ย เเล้วประจำเดือนมาตั้งเเต่วันที่27พ.ยเเล้วตอนนี้ยังไม่หยุดไหลเลย เเบบนี้อันตรายไหมครับ
สวัสดีค่ะ หากเลือดประจำเดือนไหลติดต่อกันเกิน 7 วันน่าจะผิดปกติค่ะ โดยยาฉีดคุมกำเนิดอาจทำให้มีเลือดออกกระปริดกระปรอยทางช่องคลอดได้ แต่ไม่ควรไหลมาก หรือไหลติดต่อกันเกิน 7 วันเลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นดังนั้นตอนนี้ถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน และรีบไปพบแพทย์เพื่อหาสาเหตุ